OpenLLM-France/wikimedia huggingface dataset:
# Nau (arquitectura)

La nau és la part d'una església anant de la portada a la cruïlla del creuer i que és compresa entre els dos murs laterals, en el cas d'una única nau, o entre dues rengleres de pilars o entre una renglera de pilars i un mur lateral. També es diu nau per a les mesquites el lloc on s'acull els fidels per la pregària. A les esglésies d'Occident, la nau era el lloc d'oració durant la missa. Era sovint separada del cor per unes escales o tarima on el sacerdot pujava per predicar. La nau més ampla del món és la de la basílica de Sant Pere del Vaticà, de 25 m. La nau més ampla del món d'estil gòtic és la de la catedral de Girona, de 22,98 m.

## Descripció

La nau s'estén des de l'entrada –que pot tenir un vestíbul separat (el nàrtex) –a la capçalera i pot estar flanquejat per naus laterals inferiors separades de la nau per una galeria. Si els passadissos són elevats i amb una amplada comparable a la nau central, es diu que l'estructura té tres naus. Proporciona l'enfocament central de l'altar major.

## Etimologia

El terme nau és de navis, la paraula llatina per a vaixell, un símbol primerenc cristià de tota l'Església, amb una possible connexió amb el "vaixell de Sant Pere" o l'Arca de Noè. En molts països escandinaus i bàltics, es troba sovint un vaixell model penjat a la nau d'una església i, en algunes llengües, la mateixa paraula significa tant la "nau" com el "vaixell", com per exemple, el danès skib o el suec skepp.

## Història

Les esglésies més antigues van ser construïdes quan els constructors estaven familiaritzats amb la forma de la basílica romana, un edifici públic per a transaccions comercials. Tenia una àmplia zona central, amb passadissos separats per columnes, i amb finestres properes al sostre. L'antiga basílica de Sant Pere a Roma és una església primitiva que tenia aquesta forma. Va ser construït al segle IV per ordre de l'emperador romà Constantí I, i substituït al segle xvi.
La nau, el cos principal de l'edifici, és la secció separada per als laics, mentre que el presbiteri està reservat al clergat. A les esglésies medievals, la nau era separada del presbiteri per un cor alt; aquests, decorats de manera elaborada, eren elements destacats a les esglésies europees del segle xiv a mitjans del segle xvi.
Les naus medievals es dividien en badies, la repetició de la forma donant un efecte de gran longitud; i es va emfasitzar l'element vertical de la nau. Durant el Renaixement, en lloc d'efectes dramàtics, hi va haver proporcions més equilibrades.

## Vegeu també

* Basílica

## Referències

* ↑ «Catedral de Girona». Bisbat de Girona. Arxivat de l'original el 2011-09-05. [Consulta: 11 octubre 2011].
* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.113. DL M-50.522-2002. ISBN 84-8332-391-5 [Consulta: 5 desembre 2014].
* ↑ «Ship as a Symbol of the Church (Bark of St. Peter)». [Consulta: 11 febrer 2015].
* ↑ «Ship hangs in balance at Pella Evangelical Lutheran Church». Sidney Herald, 10-06-2008. [Consulta: 3 gener 2016].
* ↑ «Rood screen». A: .
Viccionari
# Utagawa Toyokuni II

    En aquest nom japonès, el cognom és Utagawa.
Utagawa Toyokuni II (1777–1835), també conegut com a Toyoshige, va ser un dissenyador japonès de xilografies ukiyo-e a Edo. Va ser el deixeble, gendre i fill adoptiu de Toyokuni I. Primer va fer servir el nom de Toyoshige (豊重) fins al 1826, l'any després de la mort del seu mestre, en què va començar a signar la seva obra com a Toyokuni (豊国). Kunisada, un altre alumne de Toyokuni I, no va reconèixer la reivindicació de Toyoshige i es va proclamar a si mateix “Toyokuni” i líder de l'escola. Toyoshige va tornar a signar la seva obra com a “Toyoshige”.
Entre els alumnes de Toyoshige hi havia Utagawa Kunimatsu, Utagawa Kunishige II, Utagawa Kuniteru III, i Utagawa Kunitsuru I.

## Signatures

Toyokuni I, Toyokuni II (Toyoshige), i Toyokuni III (Kunisada) van fer servir tots tres la signatura Toyokuni (豊国). La signatura de Toyokuni II és més fàcil de distingir pel toyo (豊) kanji amb forma de calze (vegeu la imatge).

## Vegeu també

* Impressió xilogràfica del Japó

## Referències

* Lane, Richard, Images from the Floating World, The Japanese Print, New York, Putnam, 1978, 338.
* Newland, Amy Reigle, The Hotei Encyclopedia of Japanese Woodblock Prints, Amsterdam, Hotei Publishing, 2005, Vol. 2, 504.
# .post

.post és un domini d'internet de primer nivell elevat al ICANN per a la seva aprovació com un com un domini patrocinat. El seu ús estaria restringit per a serveis postals nacionals i regionals, així com per a empreses privades que brindin serveis similars. Està patrocinat per Universal Postal Union, una organització internacional localitzada a Berna, Suïssa.
Domini de primer nivell genèric :
Actuals :
Proposats :
Llista de dominis de primer nivell territorial :
Viccionari
# Berea (Ohio)

Berea és una població dels Estats Units a l'estat d'Ohio. Segons el cens del 2000 tenia 18.970 habitants.

## Demografia

Segons el cens del 2000, Berea tenia 18.970 habitants, 7.173 habitatges, i 4.468 famílies. La densitat de població era de 1.341,5 habitants/km².
Dels 7.173 habitatges en un 27,9% hi vivien nens de menys de 18 anys, en un 48,1% hi vivien parelles casades, en un 10,6% dones solteres, i en un 37,7% no eren unitats familiars. En el 32,3% dels habitatges hi vivien persones soles el 12,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 3.
Per edats la població es repartia de la següent manera: un 21,5% tenia menys de 18 anys, un 16,2% entre 18 i 24, un 26,3% entre 25 i 44, un 21,7% de 45 a 60 i un 14,3% 65 anys o més.
L'edat mediana era de 36 anys. Per cada 100 dones de 18 o més anys hi havia 86,2 homes.
La renda mediana per habitatge era de 45.699 $ i la renda mediana per família de 59.194 $. Els homes tenien una renda mediana de 39.769 $ mentre que les dones 29.078 $. La renda per capita de la població era de 21.647 $. Aproximadament el 2,6% de les famílies i el 5,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Berea». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Berea». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Gorg de Saladic

El Gorg de Saladic és un gorg del terme municipal de Monistrol de Calders, a la comarca del Moianès.
Està situat a prop i a llevant del poble de Monistrol de Calders, a sota i també a llevant de la masia de Saladic. El forma la riera de Sant Joan en una zona on travessa unes grans lloses de pedra. És un dels llocs emblemàtics del poble, molt concorregut per propis i forasters a l'època estival.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.
# Catherine (cràter)

Catherine és un cràter de l'asteroide del tipus Amor (433) Eros, situat amb el sistema de coordenades planetocèntriques a 9.1 ° de latitud nord i 171.1 ° de longitud est. Fa un diàmetre de 1.1 km. El nom va ser fet oficial per la UAI l'any 2003 i fa referència a Catherine, amant de Heathcliff a la novel·la Cims borrascosos d'Emily Brontë (Anglaterra, 1847).

## Referències

* ↑ "Catherine (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Encyclopaedia Britannica Inc. The New Encyclopaedia Britannica, 1974, 1993.
# Hotel del Llac

Hotel del Llac és una obra de Puigcerdà (Baixa Cerdanya) inclosa a l'Inventari del Patrimoni Arquitectònic de Catalunya.

## Descripció

L'hotel del Llac es troba pràcticament enrunat.

## Història

Havia tingut gran importància social en els moments d'esplendor de primers de segle en què es varen edificar una sèrie de xalets d'estiueig al voltant del llac de Puigcerdà.
Cap a l'any 1947 es va ampliar la planta d'una casa noble de les properes a l'estany i es va rehabilitar per hotel, inaugurat el 1948.
Al voltant de 1978 es va cremar el cos central de l'antiga torre i s'esfondrà la teulada. En aquella època l'hotel i annexes estaven tancats. Més tard es va obrir al públic l'hotel annexe, però el cos cremat no s'ha tornat a reedificar i només en resten els murs.

## Referències

* 1 2 3 4 «Hotel del Llac». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 febrer 2019].
# Mont Murphy

El mont Murphy és un gran volcà en escut, cobert de neu i molt erosionat, que es troba a la terra de Marie Byrd, a l'Antàrtida Occidental. El cim s'eleva fins als 2.705 msnm, es troba al sud de la península de l'Os i està delimitat per les glaceres Smith, Pope i Haynes. L'activitat volcànica va començar al Miocè amb l'erupció de lava basàltica i traquítica. El vulcanisme als vessants del volcà es va reprendre molt més tard, durant el Plistocè, amb un con paràsit que segons datació per potassi-argó té 0,9 milions d'anys.
Delineat a partir de fotografies aèries preses durant l'Operació Highjump de la Marina dels Estats Units el gener de 1947, fou nomenat en honor a Robert Cushman Murphy, del Museu Americà d'Història Natural.

## Referències

* ↑ "Antarctica Ultra-Prominences" Peaklist.org. Retrieved 2012-09-07.
* ↑ «Global Volcanism Program | Murphy» (en anglès). [Consulta: 22 octubre 2021].
* ↑ «Gazetteer - AADC». [Consulta: 22 octubre 2021].
* ↑ Dizzo. History of the United States Territorial Claim of Marie Byrd Land and Ellsworth Land Antarctica (en anglès). Lulu.com. ISBN 978-1-329-16393-5.

## Bibliografia

* LeMasurier, W.E.. Late Cenozoic volcanism on the Antarctic Plate: An overview. Washington, D. C.: American Geophysical Union, 1990, p. 1–17.
* Skiing the Pacific Ring of Fire and Beyond Amar Andalkar's Ski Mountaineering and Climbing Site. 2007 [1997]
# Nom de Nesut-Bity

Nesout-bity en jeroglífic :
El Nom de Nesut-Bity (prenom) o Nom de Tron, significa literalment El de l'Abella i el Jonc i la seva traducció fidedigna és El Senyor de les Dues Terres, ja que els jeroglífics fan referència a l'abella, com a símbol del Baix Egipte, i al jonc com a representació de l'Alt Egipte. Normalment es tradueix com a rei de l'Alt i el Baix Egipte
Era un dels noms que portava el faraó de l'antic Egipte dins la seva titulació i apareix com a primer nom dins dels cartutxos reials, generalment acompanyant al títol de nesu-bity, "rei de l'Alt i Baix Egipte". Algunes vegades també inclou l'epítet neb tawy, 'Senyor de les Dues Terres', que es refereix a la vall del Nil i les regions del Delta del Nil.
Sobre el significat del nom hi ha discrepàncies, ja que en alguna literatura es diu que nesu-bity literalment vol dir 'el de la canya i l'abella' (Allen 1999). D'altres pensen que els dos noms estan relacionats amb altres noms afroasiàtics (en particular amb llengües amazigues) i voldria dir 'home fort', 'governant' o quelcom similar (Schneider 1993).

## Història

Sorgeix a mitjans de la segona dinastia amb Sened, Neferkaseker i Peribsen, també es va utilitzar durant la tercera dinastia amb Nebka i Huny, encara que el seu ús només es va fer habitual després de la dinastia quarta, esdevenint el títol més important dels faraons. Seneferu, el primer rei de la dinastia IV, preconitza l'ús del cartutx envoltant el nom real, des de llavors el nom de Nesut-Bity, dins del cartutx, va substituir el nom d'Horus com a títol principal del faraó.
A l'Imperi Mitjà d'Egipte, dinasties XI i XII, els faraons rebien cinc títols quan accedien al tron, afegint al nom de naixement altres quatre més. Eren els següents: Nom d'Horus, Nom de Nebty, Nom d'Horus Daurat, Nom de Tron i Nom de naixement.
Va ser la manera més freqüent de representar un nom real, incloent dins d'un cartutx, un símbol format per una corda ovalada amb els extrems nuats. El Nom de Nesut-Bity és l'utilitzat amb més freqüència en les Llistes reials d'Egipte.
| « | El títol de Nesut-Bity està totalment desvinculat de qualsevol creença religiosa: té un caràcter geogràfic, associant al rei a dues espècies naturals característiques dels ambients de l'Alt i Baix Egipte que conformen els dominis del rei com a unió dels contraris. | » |
| — F. Raffaele |||

## Nota

* ↑ Gay Robins. The art of ancient Egypt. Harvard University Press, 2008, p. 17–. ISBN 9780674030657 [Consulta: 26 gener 2011].

## Vegeu també

* Titulatura dels faraons
# Utsulimakhi

Utsulimakhi (en rus: Уцулимахи) és un poble de la república del Daguestan, a Rússia. Segons el cens del 2010 tenia 159 habitants.

## Referències

* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24. [Consulta: 30 juliol 2022].
* ↑ Село Ортатюбе на карте
* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24.
* ↑ Село Кандаураул на карте
# (102) Míriam

102 Miriam és un asteroide força gran i molt fosc del cinturó principal. Va ser descobert per C. H. F. Peters el 22 d'agost de 1868 i es va anomenar en honor de Míriam, la germana de Moisès a l'Antic Testament.

## Referències

* 1 2 3 4 5 6 7 8 9 «JPL Small-Body Database». [Consulta: 16 octubre 2023].
* 1 2 3 4 5 6 7 8 «JPL Small-Body Database». [Consulta: 24 gener 2024].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 22. Editorial: Springer Science+Business Media. Llengua del terme, de l'obra o del nom: anglès.
* ↑ «Discovery Circumstances: Numbered Minor Planets (1)-(5000)». IUA: Minor Planet Center. [Consulta: 31 desembre 2008].
Viccionari
# Berduyah

Berduyah fou un poblet del Khurasan (província mongola), lloc d'una batalla que va suposar la derrota de Muhammad Umar de Mazanderan a mans de Xah Rukh de Khurasan. Xah Rukh amb el gruix del seu exèrcit va marxar contra el seu nebot rebel, Muhammad Umar, governador de Mazanderan. Abans de la batalla va arribar al campament la princesa Khan Zade que portava amb ella al jove príncep Muhammad Juki, cinquè fill de Xah Rukh, el que fou considerat un bon presagi. Els va reenviar a Herat i va marxar cap a Jam i es va trobar amb les forces de Muhammad Umar a Berduyah. Pràcticament no hi va haver batalla ja que la columna central d'Umar, manada per Jeke Tawaji, es va passar a Xah Rukh cosa que va provocar ràpidament el desbandament de la resta de l'exèrcit (26 d'abril de 1407).

## Referències

* ↑ Manuscrit persa Matla-assadein ou-madjma albahrein, a Notices et extraits de la bibliotheque du Roi et autres bibliotheques, tome qatorzieme (volum 14), accesible a Google books, pàgs. 103 a 106
# Celso López Gavela

Celso López Gavela (Ibias, 10 de desembre de 1925 - Ponferrada, 9 de març de 2018) va ser un polític espanyol.
Llicenciat en Dret, i membre del PSOE, va ser senador per designació de les Corts de Castella i Lleó en la II i III legislatura i senador electe per Circumscripció electoral de Lleó en la IV legislatura, procurador de les Corts de Castella i Lleó (1983-1989) i va ser el primer alcalde després de la dictadura a Ponferrada (1979-1995). Va ser President del Partit Socialista de Castella i Lleó (1988-1994).
En 2014 va tenir lloc la seva última aparició pública, quan un pont de Ponferrada va ser batejat amb el seu nom, en un acte d'homenatge impulsat per l'Ajuntament de Ponferrada, governat per Samuel Folgueral.
Després d'un empitjorament del seu estat, va morir a la seva casa de Ponferrada, com era el seu desig.

## Referències

* ↑ N.C., L. «Fallece a los 93 años el ex alcalde de Ponferrada Celso López Gavela». , 09-03-2018 [Consulta: 9 març 2018].
* ↑ Tascón, Fernando «Fallece Celso López Gavela, el alcalde bueno». , 09-03-2018 [Consulta: 9 d emarzo 2018].
# Ibarapa

Ibarapa és una regió ioruba al sud-oest de l'estat d'Oyo. La seva població parla un dialecte ioruba. Actualment el país Ibarapa està dividit en tres Àrees de Govern Local (LGA): Ibarapa North, Ibarapa Central i Ibarapa East.
Antigament els ibarapes van estar sotmesos a l'Imperi d'Oyo. A la seva caiguda, els egbes d'Abeokuta van tractar de dominar la zona; el 1849 combatien a Ibarapa i el país fou considerat part del regne egba.
# Mont McClintock

El Mont McClintock, Mount McClintock és la muntanya m's alta (3.492 m) del Territori Antàrtic Australià. La seva prominència és de 1621 m i es troba a la Serralada Britannia, Britannia Range. És elmés alt de tots els pics d'Austràlia. El va descobrir l'expedició Discovery (1901–04) i el seu nom és en honor de l'Almirall Sir Leopold McClintock de la Royal Navy, un membre del Ship Committee per a l'expedició.

## Referències

* ↑ "Antarctica Ultra-Prominences" Peaklist.org. Retrieved 2012-09-04.
* 9652 U.S. Geological Survey Geographic Names Information System: Mont McClintock (en anglès)
# Razdolni

«Razdolni» té aquests significats:
* Razdolni (Txepíguinskaia), localitat del krai de Krasnodar, a Rússia
* Razdolni (Novodereviànkovskaia), localitat del krai de Krasnodar, a Rússia
* Razdolni (Novoberezanski), localitat del krai de Krasnodar, a Rússia
* Razdolni (Sovétskaia), localitat del krai de Krasnodar, a Rússia
* Razdolni (Rostov), localitat de l'óblast de Rostov, a Rússia
* Razdolni (Kamtxatka), localitat del krai de Kamtxatka, a Rússia
# 427

El 427 (CDXXVII) fou un any comú començat en dissabte del calendari julià.

## Esdeveniments

* Els huns ajuden l'Imperi Romà d'Occident en la seva lluita contra els gots.
* Hidaci nomenat bisbe, continua la seva crònica històrica.
# Glamorgan

Glamorgan o Glamorganshire (en gal·lès: Morgannwg) va ser un dels tretze comtats històrics i un anterior comtat administratiu de Gal·les. Va ser originalment un regne medieval amb variats noms i límits fins que va ser pres pels Normands.
Situat a la regió de Gal·les del Sud, Glamorgan va ser ulteriorment dividit en tres comtats de West Glamorgan, Mid Glamorgan i South Glamorgan.
El 1996 va ser dividit en deu autoritats unitàries: Merthyr Tudful, Sir Caerffili, Blaenau Gwent, Torfaen, Monmouthshire, Newport, Cardiff, Swansea, Bro Morgannwg, Bridgend i Rhondda Cynon Taf.

## Referències

* ↑ «Office for National Statistics: 1991 Census County Monitor (Wales)». statistics.gov.uk, 1991. [Consulta: 19 febrer 2012].

## Enllaços externs

* Vision of Britain. Informació històrica detallada.
# Scapa Flow

Scapa Flow (Skalpaflói en Nòrdic antic) és un tros de mar situat a les illes Òrcades (Escòcia) i abrigat del mar obert per les illes de Mainland, Graemsay, Burray, South Ronaldsay i Hoy. Amb més de 360 km² de superfície, un fons sorrenc i una fondària d'entre 21 i 48 metres és un dels ports naturals més grans del món, amb prou espai per encabir un gran nombre de vaixells. Se sap que fa més de 1.000 anys Scapa Flow fou una zona que els vaixells vikings utilitzaven com a refugi, però és especialment conegut per haver estat la principal base militar de la Royal Navy durant la I Guerra Mundial i la Segona Guerra Mundial. La base militar es clausurà el 1956. Després de l'armistici de la I Guerra Mundial, la flota d'alta mar alemanya hi fou reclosa, custodiada per la Royal Navy, mentre se'n negociava el futur. Tement que els vaixells acabarien en mans britàniques, el contraalmirall Ludwig von Reuter ordenà sabotejar-los i enfonsar-los. En anys posteriors la majoria del 53 vaixells enfonsats foren desguassats, però els 7 que queden han esdevingut un important atractiu per als submarinistes.
# Ibarra

Ibarra és un municipi de Guipúscoa, de la comarca del Tolosaldea.

## Eleccions municipals 2007

Cinc partits optaven a l'ajuntament del municipi; EAJ-PNB, EA, PSE-EE, EB-ARALAR i PP. Aquests van ser els resultats:
* Eusko Alderdi Jeltzalea - Partit Nacionalista Basc : 405 vots. (4 escons)
* Eusko Alkartasuna : 384 vots (4 escons)
* Partit Socialista d'Euskadi - Euskadiko Ezkerra : 233 vots (2 escons)
* Ezker Batua - Aralar : 134 vots (1 escó)
* Partit Popular : 86 vots (0 escons)
Aquests resultats van fer que es convertís en alcaldessa Maria Consuelo Romeo Aia per part d'EAJ-PNB, amb 4 regidories, igual que Eusko Alkartasuna. Per la seva banda, PSE-EE va assolir dues regidories, mentre que EB-ARALAR en va assolir 1, i el PP no va assolir cap representació en el municipi. Destacar clarament el vot nul que va superar qualsevol candidatura, i que l'esquerra abertzale EAE-ANV (il·legalitzada en el municipi) va reclamar com a seus. El vot declarat com nul va ser de 731 vots.
# Natàlia Negoda

Natàlia Ígorevna Negoda (rus: Ната́лья И́горевна Него́да; Moscou, 12 de novembre de 1963) és una actriu soviètica i russa, coneguda pel paper de Vera a Màlenkaia Vera.
Negoda es va traslladar als Estats Units d'Amèrica a principis dels anys 90, però va tornar a Rússia el 2007. Ha estat una veu pública crítica amb Vladímir Putin i va signar una declaració on es demanava l'alliberament de Pussy Riot.

## Biografia

Filla de la directora Tamara Pavliutxenko i de l'actor ígor Negoda, Natalia Negoda es va llicenciar a l'escola-estudi МХАТ el 1986 i es va convertir en actriu al teatre juvenil de Moscou (1986-1988). El seu debut a la pantalla va tenir lloc el 1987, amb el paper d'una escolar en el drama bèl·lic Zavtra bilà voinà. Va fer-se coneguda pel paper de Vera a Màlenkaia Vera, la primera pel·lícula soviètica a incloure una escena sexual.
Natàlia Negoda va ser declarada actriu de l'any per la revista Sovetski Ekran i va rebre el premi Nika a millor actriu el 1988. Fou la primera soviètica a aparéixer a Playboy. Es va mudar als Estats Units a principis dels anys 90, on va fer quatre pel·lícules sense gaire èxit. El 2007 va tornar a Moscou i va continuar actuant, essent guardonada amb una àguila daurada pel paper a Tambourine, Drum el 2009.

## Referències

* 1 2 Bleiler, David. TLA video & DVD guide: the discerning film lover's guide. Macmillan, 2004, p. 366. ISBN 0312316909.
* ↑ «Интеллигенция призывает освободить Pussy Riot — Документы — Эхо Москвы, 27.06.2012». Эхо Москвы. [Consulta: 12 maig 2020].
* ↑ «Русская киноэротика». Кино-Театр.РУ. [Consulta: 12 maig 2020].
* ↑ Andrew Horton, Michael Brashinsky. The Zero Hour: Glasnost and Soviet Cinema in Transition (en anglès). Princeton University Press, 1992, p. 118. ISBN 9780691019208.
* ↑ Beardow, Frank. Little Vera: The Film Companion (en anglès). I.B.Tauris, 2003. ISBN 9781860646119.
* ↑ Birgit Beumers. Russia On Reels: The Russian Idea in Post-Soviet Cinema (en anglès). I.B.Tauris, 1999, p. 184. ISBN 9781860643903.
* ↑ Menashe, Louis. Moscow Believes in Tears: Russians and Their Movies. New Academia Publishing, LLC, 2010. ISBN 0984406204.
* ↑ Demetz, Jean-Michel. La Guerre froide: Chronique d'une longue peur - 1947-1991. Place des éditeurs, 2017. ISBN 9782258134157.